Andrej Ľudovít Radlinský

ThDr. PhDr. Andrej Radlinský Mgr. Štefan Papp je uvedený v knihe, v obsahu (s. 292293) pri článku ThDr. PhDr. Andrej Radlinský (asi ako autor?). Celý kolektív autorov knihy tvoria (uvedené v knihe, s. 296): Cintulová, Marta; Drahošová, Viera; Drška, Richard; Halás, Marián; Hallon, Pavol; Hesková, Zuzana; Hoferka, Martin; Hvorecký, Rudolf; Juríková, Anna; Kiripolský, Peter; Komorná, Helena; Macejka, Augustín; Macejková,  Mária; Macejková, Paulína; Macháčková, Anna; Michalovič, Peter; Mikuš, Jozef; Mikušová, Genovéva; Pavelková, Mária; Palkovič, Miroslav; Palkoviš, Štefan; Palkovičová, Anna; Papp, Štefan; Rajčák, Peter; Slavík, Vladimír; Smrtič, Alojz; Ulma, Stanislav; Valachovič, Ján; Vítková, Eva; Vlčková, Miriam; Zajíček, Štefan; Zajíčková, Mária.
(alebo aj Andrej Ľudovít Radlinský, krstený Ľudovít Andrej; * 8. júl 1817, Dolný KubínZáznam o krste v matrike farnosti Dolný Kubín – † 26. apríl 1879, KútyZáznam o úmrtí v matrike farnosti Kúty) bol slovenský rímskokatolícky kňaz, jazykovedec, pedagóg, redaktor, fyzik, vydavateľ, náboženský spisovateľ, zakladateľ Spolku svätého Vojtecha, spoluzakladateľ Matice slovenskej. Pseudonym: Radolínsky

 Rodina 
Otec Andreja Radlinského sa volal Ondrej Radlinský / Andrej Radlinský. Študoval na piaristickom gymnáziu v Ružomberku a potom v Jágri. Bol úradníkom a hospodárom na časti zdedeného majetku. V meruôsmych rokoch (revolúcie v rokoch 1848 až 1849) bol richtárom. 

Matka Andreja Radlinského sa volala Alžbeta, rodená Bernoláková. Bola dcérou brata Antona Bernoláka.

Andrej Radlinský mal sestru Máriu a dvoch bratov. Jeho brat Štefan Radlinský bol povolaním takisto kňaz. Pôsobil v Dolnej Lipnici a napísal latinskú učebnicu učebnicu pastorálnej teológie. Ďalší brat sa volal Gašpar. 

 Životopis 
Študoval na gymnáziu v Ružomberku, Kremnici a v Budíne. V roku 1834 – 1836 študoval filozofiu v Oláhovom seminári v Trnave, a v seminári v Bratislave. V roku 1836 – 1840 katolícku teológiu na univerzite v Pázmaneu vo Viedni, popri nej sa venoval aj štúdiu jazykovedy a spoločenskovedným i exaktným predmetom. V roku 1841 získal doktorát (PhDr.) na univerzite v Pešti 1841 a bol vysvätený za kňaza. Pôsobil v Budíne, v Štefultove a Zlatých Moravciach a dlhšie i v Banskej Štiavnici, kde zriadil nedeľné školy a organizoval spolky miernosti. V roku 1852 vydal I. zväzok Prostonárodnej Bibliotéky, ktorý obsahoval hviezdovedu, zemepis, prírodopis a silozpyt. Jeho zostavovateľom bol Maximilián Jalovecký. Andrej Radlinský musel tajne opustiť Slovensko a prešiel do Viedne, kde spolupracoval s Jánom Kollárom. Tu redigoval Slovenské noviny, vydával časopis Cyrill a Method, neskôr s prílohou Priateľ školy a literatúry, Pešťbudínske vedomosti, Katolícke noviny.

Andrej Radlinský značne prispel k vytváraniu slovenskej fyzikálnej terminológie. V päťdesiatych až sedemdesiatych rokoch 19. storočia svojimi všestrannými schopnosťami zasahoval do hospodárskeho a literárneho života a má nezabudnuteľné zásluhy pri napomáhaní rozvoja slovenského školstva, najmä pri jeho záchrane. Aktívne sa podieľal na slovenskom národnom politickom hnutí, zástanca spolupráce oboch konfesií, propagátor českej a slovenskej vzájomnosti, slavianofil ako jazykovedec ovplyvnil vývoj a kodifikáciu spisovnej slovenčiny, zúčastnil sa na rozvoji a šírení katolíckej náboženskej spisby pričinil sa o povznesenie slovenského školstva. Spoluzakladateľ Matice slovenskej a Spolku svätého Vojtecha. Redaktor, vydavateľ a zostavovateľ náboženských publikácií. Zaslúžil sa o poslovenčenie a neskôr záchranu banskobystrického gymnázia, usiloval sa založenie slovenskej právnickej akadémie v Banskej Bystrici, nastolil aj potrebu zriaďovania pôrodných sál na Slovensku. Vydával rôzne školské pomôcky a príručky, jeho učebnica Školník bola významným prostriedkom pri pozdvihnutí vzdelanostnej úrovne slovenského národa. Zomrel 26. apríla 1879 a pochovaný je v Kútoch.

Dielo Školník, ktoré vydal v roku 1871 obsahujúce hviezdovedu, zemepis, silozpyt, zemeznalstvo, prírodopis, domáce a poľné hospodárstvo, ovocinárstvo, včelárstvo, hodvábnictvo a náuku o právach a povinnostiach občanských pre katolícke elementárne školy. Učebnica má 316 strán a 12 strán obrázkov. Stavba Silozpytu čili fyziky ako jednej časti Školníka: 
 O vlastnostiach telies,
 O príťažlivosti, ťarche, ťažišti a rovnováhe,
 O sochore, vážkach, mincieri, kolovrate a iných z kolovratu poskladaných strojoch.
 O povetrí,
 O plynoch,
 O vode,
 O liehu alebo silici,
 O svetle,
 O teplote; prídavok: O nešťastlivých prípadoch horúčosti, ohňa, chladna a zimy.
 O hromovine,
 O zvuku; prídavok: O nešťastlivých prípadoch zadusených a hromom ohlušených ľudí.

 Ocenenie 
 Člen Arkádskej akadémie vied a umení (Arcas Romanus) v Ríme

 Pamiatky 
 pamätná tabuľa na pôvodnom mieste rodného domu (od S. Bíroša) v Dolnom Kubíne
 hrob s náhrobníkom, súsošie od A. Kováčika a pamätná tabuľa na rokuk. fare v Kútoch
 časť rukopisnej pozostalosti a fotodokumentačný materiál v Literárnom archíve Matice slovenskej

 Dielo 
 Duchovný spevník katolícky..., Trnava roku 1882
 Pravopis slovenský s krátkou mluvnicí, Viedeň roku 1850
 Nečo zo všeobecného dejepisu..., Viedeň roku 1876
Náboženský výlevy, Trnava roku 1896

 Referencie 

 Literatúra 
 Kto bol kto v histórii Banskej Bystrice 12552000
 Slovenský biografický slovník

Dielo v elektronickej podobe 
 ŽAŠKOVKÝ, F. Manuale Musico-Liturgicum in usum Ecclesiarum Cathedralium et Ruralium ... Agriae: Typ. Lycei Archi-Episcopalis, 1853 - dostupné v Digitálnej knižnici UKB - Radlinský upravil "vnútornú podobu" diela (spomína sa v predhovore)
 Radlinský ako zodp. redaktor novín Cyrill a Method
 Radlinský ako zodp. redaktor novín Katolícke nowiny : pre obecní lud 

 Pozri aj 
 Spolok svätého Vojtecha

 Iné projekty 

 Externé odkazy 
Záznam o narodení a krste v matrike, farnosť Dolný Kubín; pokrstený ako Ludovicus Andreas Radlinský



Kategória:Slovenskí rímskokatolícki kňazi
Kategória:Slovenskí spisovatelia
Kategória:Slovenskí jazykovedci
Kategória:Slovenskí novinári
Kategória:Slovenskí pedagógovia
Kategória:Osobnosti z Dolného Kubína
Kategória:Osobnosti na slovenských poštových známkach
Kategória:Slovenskí náboženskí spisovatelia
Kategória:Osobnosti Matice slovenskej
Kategória:Slovenskí redaktori
Kategória:Slovenskí fyzici
Kategória:Slovenskí vydavatelia
Kategória:Absolventi Univerzity Loránda Eötvösa